
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 10P/89/2025 8325201294 27. 06. 2025 JUDr. Iveta Gildeinová ECLI:SK:OSHE:2025:8325201294.2
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Ivetou Gildeinovou v právnej veci maloletých detí: A. B., nar. XX.X.XXXX, C. B., nar. XX.XX.XXXX, D. B., nar. X.X.XXXX, E. B., nar. X.X.XXXX, bytom u matky, zast. kolíznym opatrovníkom: Úrad práce, sociálnych vecí a rodiny Stropkov, pracovisko Medzilaborce za účasti rodičov: A. B., nar. XX.X.XXXX, bytom F. XXX/XX, A. a G. B., nar. XX.X.XXXX, bytom E. H. XXX/ XX, A., zast. JUDr. Vieroslava Vočková, advokát s.r.o., v.z. JUDr. Vieroslava Bednárová, Slovenská 69, Prešove o úpravu práv a povinností rodičov k maloletým deťom takto rozhodol: I. V časti úpravy práv a povinností rodičov k maloletým deťom A. B., C. B., D. B. a E. B. schvaľuje dohodu rodičov uzavretú dňa 27.6.2025 v tomto znení: „Súd maloleté deti A. B., nar. XX.X.XXXX, C. B., nar. XX.XX.XXXX, D. B., nar. X.X.XXXX a E. B., nar. X.X.XXXX zveruje do osobnej starostlivosti matky. Právo zastupovať maloleté deti a spravovať ich majetok majú obaja rodičia. Otec je povinný prispievať na výživu maloletého A. sumou vo výške 30% zo sumy životného minima mesačne, na výživu maloletej C. sumou vo výške 30% zo sumy životného minima mesačne, na výživu maloletej D. sumou vo výške 30% zo sumy životného minima mesačne a na výživu maloletého E. sumou vo výške 30% zo sumy životného minima mesačne, ktoré je povinný poukazovať matke vždy do 15. dňa toho ktorého mesiaca vopred od právoplatnosti rozhodnutia. Stretávanie otca s maloletými deťmi súd neupravuje.“ II. Žiaden z účastníkov nemá nárok na náhradu trov konania. odôvodnenie: 1. Matka maloletých detí sa podaným návrhom domáhala, aby súd maloleté deti A. B., nar. XX.X.XXXX, C. B., nar. XX.XX.XXXX, D. B., nar. X.X.XXXX a E. B., nar. X.X.XXXX zveril do jej osobnej starostlivosti a zaviazal otca maloletých detí prispievať na ich výživu sumou vo výške 30% zo sumy životného minima mesačne na každé dieťa a aby styk otca s maloletými deťmi súd neupravoval. Vo svojom návrhu uviedla, že rodičia maloletých detí sú manželia, pričom bol podaný návrh na rozvod manželstva. Maloletý A. B. navštevuje 9. ročník základnej školy, maloletá C. navštevuje X. ročník základnej školy, maloletá D. B. navštevuje X. ročník základnej školy a maloletý E. B. je s matkou doma, predškolské zariadenie nenavštevuje. Matka maloletých detí je nezamestnaná a jej príjem je vo výške rodinných prídavkov na 6 detí vo výške 300 eur mesačne. Rodičia maloletých detí v spoločnej domácnosti nebývajú. Náklady na bývanie matky predstavujú sumu 73 eur mesačne za elektrinu, 20 eur mesačne za vodu, 33 eur mesačne za internet, 40 eur mesačne za čistiace prostriedky. Náklady na deti predstavujú sumu 150 eur mesačne na ošatenie a obuv, 50 eur mesačne na hygienu, 30 eur mesačne na lekára a lieky, 300 eur mesačne na stravu.
2. Spolu s návrhom na začatie konania predložila matka maloletých detí rodné listy maloletých detí. 3. Na informatívnom stretnutí rodičov na Okresnom súde Humenné dňa 27.6.2025 rodičia maloletých detí uzavreli rodičovskú dohodu v znení ako je uvedená vo výrokovej časti tohto rozhodnutia. Na pojednávaní dňa 27.6.2025 rodičia maloletých detí s uzavretou dohodou súhlasili. Kolízny opatrovník s uzavretou dohodou rodičov súhlasil. 4. Podľa § 36 ods. 1 zákona č. 36/2005 Z.z. o rodine rodičia maloletého dieťaťa, ktorí spolu nežijú, môžu sa kedykoľvek dohodnúť o úprave výkonu ich rodičovských práv a povinnosti. Ak sa nedohodnú, súd môže aj bez návrhu upraviť výkon ich rodičovských práv a povinností, najmä určí, ktorému z rodičov zverí maloleté dieťa do osobnej starostlivosti. 5. Dňa 27.6.2025 rodičia maloletých detí uzavreli rodičovskú dohodu a dohodli sa, že maloleté deti budú zverené do osobnej starostlivosti matky a otec bude prispievať na výživu maloletých detí sumou vo výške 30% zo sumy životného minima mesačne na každé dieťa od právoplatnosti tohto rozhodnutia. Právo zastupovať maloleté deti a spravovať ich majetok majú obaja rodičia. Styk otca s maloletými deťmi sa neupravuje. Uzavretá rodičovská dohoda je uzavretá v záujme maloletých detí, preto ju súd schválil a rozhodol tak, ako je to uvedené vo výrokovej časti tohto rozhodnutia. 6.O trovách konania rozhodol súd v zmysle ustanovení § 52 Civilného mimosporového poriadku a náhradu trov konania súd účastníkom nepriznal. Poučenie: Proti tomuto rozhodnutiu odvolanie nie je prípustné, pretože kolízny opatrovník sa na pojednávaní dňa 27.6.2025 vzdal práva odvolania voči nemu a rodičia nie sú oprávnení podať odvolanie voči výroku rozhodnutia, ktorým súd schválil uzavretú rodičovskú dohodu (§ 122 CMP) a voči výroku o trovách konania sa vzdali práva odvolania na pojednávaní dňa 27.6.2025. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Podľa § 44 CMP rozsudky o výživnom sú vykonateľné doručením.

